Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Päätösasiakirja - Julistukset maataloustoiminnasta rinteisillä alueilla



Virallinen lehti nro L 073 , 27/03/1972 s. 0201



Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Päätösasiakirja - Julistukset maataloustoiminnasta rinteisillä alueilla Kahdeksannen ministerien istunnon yhteydessä, joka pidettiin 21, 22 ja 23 päivänä kesäkuuta 1971, Lancasterin herttuakunnan kansleri G. Rippon antoi Yhdistyneen kuningaskunnan nimissä jäljempänä I kohdassa olevan julistuksen. Ranskan tasavallan ulkoasiainministeri M. Schumann vastasi yhteisön valtuuskunnan nimissä jäljempänä II kohdassa olevalla julistuksella. I Lancasterin herttuakunnan kuvernööri G. Ripponin Yhdistyneen kuningaskunnan valtuuskunnan nimisissä antama julistus Herra Barber mainitsi 30 päivänä kesäkuuta 1970 pidetyssä konferenssissa esittämässään avausjulistuksessa muiden maataloutta koskevien kysymysten yhteydessä ongelmista, jotka liittyvät niihin rinteisiin alueisiin, joilla harjoitetaan maataloutta. Tietyt Skotlannin, Walesin ja Pohjois-Irlannin osat sekä Englannin pohjois- ja lounaisosat ovat rinteisiä alueita, jotka ilmastonsa, maaperän laadun ja maantieteellisen sijaintinsa vuoksi soveltuvat ainoastaan laajaperäiseen karjan kasvattamiseen. Näillä alueilla maatilojen toiminta-ala on rajallinen ja maatilat ovat tilanteen pakottamina erityisen herkkiä markkinaolosuhteille, mistä seuraa, että pelkästään korkeat lopulliset hinnat sulkevat maatiloilta pois mahdollisuuden säilyttää toimivuutensa. Ne saavat myös tämänhetkisen järjestelmämme mukaista, sekä yleiseen ja talous- ja sosiaalipolitiikkaamme että maatalouspolitiikkamme perustuvaa tukea. Nykyisen yhteisön useisiin jäsenvaltioihin kuuluu varmasti alueita, joilla on vastaavia ongelmia, ja ratkaisemme luonnollisesti omat ongelmamme sopimuksen ja yhteisen maatalouspolitiikan mukaisesti, kuten tekin teette. Olisin kiitollinen, jos komissio vahvistaisi näkemykseni, jonka mukaan on välttämätöntä, että kaikki laajentuneen yhteisön vastaavanlaisessa tilanteessa olevat jäsenet ratkaisevat ongelman maanviljelijöiden kohtuullisten tulojen säilyttämisestä tällaisilla alueilla. II Ranskan tasavallan ulkoasiainministerin M. Schumannin yhteisön nimissä antama julistus Yhteisön valtuuskunta on kiinnittänyt huolellisesti huomiota Yhdistyneen kuningaskunnan valtuuston julistuksen Yhdistyneen kuningaskunnan rinteisillä alueilla harjoitettavasta maataloustoiminnasta ja siihen liittyen toteutettavista toimenpiteistä. Vastauksena kyseiseen julistukseen yhteisön valtuuskunta antaa seuraavan tiedonannon: Yhteisö on tietoinen erityisolosuhteista rinteisillä maatalousalueilla verrattuna muihin Yhdistyneen kuningaskunnan alueisiin sekä joskus huomattavistakin eroista nykyisen yhteisön jäsenvaltioiden alueissa. Laajentuneen yhteisön tiettyjen alueiden erityisolosuhteet voivat todella vaatia toimia olosuhteiden aiheuttamien ongelmien ratkaisemiseksi ja etenkin tällaisten alueiden maanviljelijöiden kohtuullisten tulojen säilyttämiseksi. Tällaisten toimien on luonnollisesti oltava sopimuksen määräysten ja yleisen maatalouspolitiikan mukaisia, kuten juuri lausuitte.